— Раней я часта заходзіла на сайт Слуцкага каледжа перапрацоўчай прамысловасці (зараз гэта Слуцкі дзяржаўны каледж), — гаворыць Святлана Георгіеўна. — І там было шмат цікавай інфармацыі, была магчымасць анлайн-кансультавання, існавала віртуальная гасцёўня, іншыя пэўныя моманты, цікавыя падлеткам. А ёсць сайты ліцэяў, дзе інфармацыі мала, выглядаюць яны зусім невыразна. Трэба ўлічваць і гэтыя акалічнасці, каб заахвоціць абітурыентаў да паступлення менавіта ў гэтую ўстанову адукацыі, выкарыстоўваць дапамогу сваіх жа студэнтаў для стварэння такіх сайтаў. Непрывабны сайт зніжае прывабнасць установы.